rejauldu/bengali-wikipedia huggingface dataset:
"অভিধেয় " শব্দটি একটি সংস্কৃত শব্দ যা সম্বন্ধম্ এবং প্রয়োজন সহ গৌড়ীয় বৈষ্ণবধর্মের তিনটি মৌলিক ধারণার মধ্যে একটি। এটি চূড়ান্ত লক্ষ্য অর্জনের একটি মাধ্যম, সাধনা-ভক্তি অনুশীলনের পর্যায়ে নিবেদিত পরিচর্যাকে নির্দেশ করে। অভিধেয় হল একজন ব্যক্তির চূড়ান্ত লক্ষ্য — কৃষ্ণের প্রতি বিশুদ্ধ প্রেম। অভিধেয় প্রয়োজনের সর্বোচ্চ কৃতিত্ব বলে বিবেচিত হয় যা অর্জন করতে হবে।  রূপ গোস্বামী এবং রঘুনাথ দাস গোস্বামীর মতো ধর্মতাত্ত্বিকদের রচনায় সম্বন্ধ, অভিধেয় এবং প্রয়োজন ধারণাগুলি ব্যাখ্যা করা হয়েছে। অভিধেয় হল একটি সাধনা। অভিধেয় একটি আধ্যাত্মিক অনুশীলন যা একজন মানুষ সম্বন্ধু - কৃষ্ণের সাথে আসল সম্পর্ক উপলব্ধি করার পরে করে। অভিধেয় হল কৃষ্ণের সাথে দেখা করার লক্ষ্যে একটি কার্যকলাপ, কৃষ্ণের প্রতি বিশুদ্ধ, নিঃস্বার্থ সেবা, যা কৃষ্ণ এবং ক্ষুদ্রতম জীবের মধ্যে প্রেমের শাশ্বত সম্পর্ক বোঝার একটি মাধ্যম।  কৃষ্ণের সাথে জীবের শাশ্বত সম্পর্ক বৈদিক সাহিত্যে বর্ণিত হয়েছে। এসব সম্পর্কের তথ্যকে সম্বন্ধ বলা হয়। এই সম্পর্কগুলিকে উপলব্ধি এবং অনুধাবনের ভিত্তিতে পরবর্তী প্রভাবকে অভিধেয় বলা হয়। প্রেমে পৌঁছানো, বা কৃষ্ণের বিশুদ্ধ প্রেম এবং আধ্যাত্মিক জগতে, কৃষ্ণের সমাজ এবং তার পার্ষদগোষ্ঠীতে ফিরে আসা, জীবনের চূড়ান্ত লক্ষ্য, যাকে বলা হয় প্রয়োজন।   তথ্যসূত্র      বহিঃসংযোগ   Abhidheya in «Chaitanya-charitamrita»  বিষয়শ্রেণী:গৌড়ীয় বৈষ্ণববাদ
thumb|upright=1.5 বহির্জাত অর্ধপরিবাহী () বলতে অপদ্রব্য মিশ্রিত অর্ধপরিবাহীকে বোঝায়।সেমিকন্ডাক্টর নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমাণে মেশালে এতে বিপুল পরিমাণ হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরনের হয়।   দুই ধরনের অর্ধপরিবাহী   p-টাইপ অর্ধপরিবাহী  right|thumb|200px|p-টাইপ অর্ধপরিবাহীর গঠন কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমাণে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমাণে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমাণে হোল সৃস্টি হয়।   n-টাইপ অর্ধপরিবাহী  right|thumb|200px|n-টাইপ অর্ধপরিবাহীর গঠন কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমাণে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী।Semiconductors ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়।   তথ্যসূত্র   বহিঃসংযোগ  Howstuffworks:  How Semiconductors Work   বিষয়শ্রেণী:অর্ধপরিবাহী
তোমাকে চাই  একটি ২০১৭ সালে রাজীব কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস -এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধীনস্থ। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায়  অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি পুরস্কার প্রাপ্ত কন্নড় চলচ্চিত্র সাঞ্জু  ওয়েডস গীতা' -এর পুনঃ নির্মাণ।  গল্প চলচ্চিত্রটির গল্প একটি অল্প বয়সী যুগলকেন্দ্রিক, জয় (বনি সেনগুপ্ত) এবং দিয়া (কৌশানী মুখোপাধ্যায়) মহাবিদ্যালয়ে একে অপরের প্রেমে পড়ে। জয় এবং দিয়া উভয়ই একে অপরকে প্রচণ্ড ভালোবাসে কিন্তু দিয়ার একটি আত্মীয় ছেলে দিয়াকে ছোটো বেলা থেকেই বিরক্ত করে এবং জয়কে তার ব্যাপারে বলে বলে যে তাকে বিয়ে করতে। জয় এবং দিয়ার বিয়েতে ঐ ছেলেটা এসে দিয়াকে বিরক্ত করা শুরু করলে জয় তাকে খুন করে জেলে যায়। দিয়া অন্তঃসত্ত্বা হয়ে পড়ে এবং সময়ের বিবর্তনে তার স্মৃতি ভুলে যায় এবং তার বাড়ি থেকে পালিয়ে যায়। যে জেলে জয়কে রাখা হয়েছিলো সেই জেলেও দিয়া পৌঁছে যায়। দিয়া ঐ জেলে মারা যায় এবং জয় জেল থেকে পালানোর সময় আগেই মারা যায়।  অভিনয়ে বনি সেনগুপ্ত - জয় ঘোষ কৌশানী মুখোপাধ্যায় - দিয়া সেন সুপ্রিয় দত্ত - আইনজীবী অজয় সেন এবং দিয়ার আঙ্কেল বিশ্বজিত চক্রবর্তী - দিয়ার পিতা বিশ্বনাথ বসু - জয়ের আঙ্কেল তথ্যসূত্র  বহিঃসংযোগ  বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:রাজীব কুমার বিশ্বাস পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
সের্গেই বাইচকভ (জন্ম ১ সেপ্টেম্বর ১৯৭৫) একজন রুশ স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:রুশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:রাশিয়ার অলিম্পিক মল্লক্রীড়াবিদ বিষয়শ্রেণী:অলিম্পিক পুরুষ স্প্রিন্টার বিষয়শ্রেণী:রুশ পুরুষ স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:২০শ শতাব্দীর রুশ ব্যক্তি
নিম্বে (, যা নিম্বে: দ্য মুভি নামেও পরিচিত) একটি নাইজেরীয় নাট্য চলচ্চিত্র। ২০১৯ সালে মুক্তি প্রাপ্ত এই চলচ্চিত্রটি পরিচালনা করেছেন তোপে আলাকে। এতে অভিনয় করেছেন তোয়িন আব্রাহাম, রাচেল ওকনকো, দোয়িন আবিওলা ও ওদুনলাদে আদেকোলা প্রমুখ অভিনয় শিল্পী। এতে ড্রাগসের অপব্যবহারের কুফল ফুটিয়ে তোলা হয়েছে।   নির্মাণ  তোপে আলাকের পরিচালনায় এবং ফোলারিন লাওসুনের প্রযোজনায় নিম্বে চলচ্চিত্রটি নির্মিত হয়। এক ঘণ্টা ৫০ মিনিটের এই চলচ্চিত্র নির্মাণে আনুমানিক এক লক্ষ মার্কিন ডলার ব্যয় হয়। এতে চিত্রনাট্যকার হিসেবে কাজ করেছেন রনকে গবেদে, ইয়াকুবু মসুদ এবং ওলাওয়ালে। সিনেমাটোগ্রাফার হিসেবে ছিলেন সেগুন ওলাদিমাজি, আর সম্পাদনার দায়িত্ব পালন করছেন মাসুদ সানুসী। নাইজেরিয়ার ওইও রাজ্যের ইবাদান শহরে চলচ্চিত্রটি ধারণ করা হয়েছে।   প্রেক্ষাপট  চলচ্চিত্রটির কাহিনী নিম্বে (চিমেজি ইমো) নামক একটি কিশোরকে ঘিরে আবর্তিত হয়। নিম্বে তার সমবয়সীদের ঠাট্টা ও বিদ্রুপের স্বীকার হত। কিন্তু সৌভাগ্যবশত একজন বয়স্ক প্রতিবেশী তাকে একটি রাস্তার গ্যাংয়ের সাথে পরিচয় করিয়ে দেন এবং এদের মাঝেই সে মধ্যে সান্ত্বনা, ভালবাসা এবং প্রাসঙ্গিকতা খুঁজে পায়। কিন্তু সে যখন মাদক পাচারের বিপজ্জনক পথের সন্ধান পায়, তখন কাহিনী বদলে যেতে শুরু করে এবং এটি তার জীবনের একটি টার্নিং পয়েন্ট হয়ে ওঠে। সে মাদক দ্রব্যের অপব্যবহারের বিপদ, বাধা এবং নির্মম পরিণতিগুলো দেখতে পায় এবং নিজেও এসবের সম্মুখীন হয়।   কুশীলব   চিমেজিয়ে ইমো: নিম্বে চরিত্রে   তোয়িন আব্রাহাম: উদুয়াক (নিম্বে'র মা) চরিত্রে   রাচেল ওকনকো: মিরা চরিত্রে   দোয়িন আবিওলা: পেজু চরিত্রে   ওদুনলাদে আদেকোলা: বায়ো চরিত্রে   সানি মুসা দাঞ্জা: আবু চরিত্রে   মোলাও দাভিস: রাল্‌ফ চরিত্রে   মুক্তি এবং প্রতিক্রিয়া    ২০১৯ সালের ২৯ মার্চ নাইজেরিয়ার লেগোস শহরে চলচ্চিত্রটি মুক্তি দেওয়া হয়। মুক্তির পর এটি সমালোচকদের কাছ থেকে ইতিবাচক প্রতিক্রিয়া লাভ করে। বক্স অফিসে এটি বড় সাফল্য অর্জন করে এবং ২০১৯ সালে নির্মিত সফলতম নাইজেরীয় চলচ্চিত্রগুলোর একটি হয়ে ওঠে।   পুরস্কার ও মনোনয়ন  নিম্বে চলচ্চিত্রটি ২০১৯ সালের ইউকে নলিউড চলচ্চিত্র উৎসব পুরস্কারের জন্য মনোনীত হয়েছিল।   আরও দেখুন     ট্যাটু (চলচ্চিত্র)  বাস্টার্ডো  আল হুরুব   তথ্যসূত্র    বহিঃসংযোগ   ইন্টারনেট মুভি ডেটাবেজে নিম্বে: দ্য মুভি    দ্য মুভি ডেটাবেজে নিম্বে (২০১৯)    ইউপ্রিভিউতে নিম্বে চলচ্চিত্রের বিশ্লেষণ   বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:নাইজেরীয় চলচ্চিত্র বিষয়শ্রেণী:হুড চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
এই তালিকাটি মূলতঃ ১৯৭০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।   বর্ষ ছবি পরিচালক সংগীত পরিচালকমুক্তির তারিখবর্ণনা১৯৭০ অপরাজেয় ফণী তালুকদার, অতুল বরদলৈ, মুনিন বায়ন, গৌরী বর্মণ সলিল চৌধুরী ৬ মে বরুয়ার সংসার নিপ বরুয়া রমেন বরুয়া  মুকুতা ব্রজেন বরুয়া রমেন বরুয়া৩০ অক্টোবর  ১৯৭১মানয়া আরু দানয়া ইন্দুকল্প হাজারিকা জিতু-তপন ২৬ ফেব্রুয়ারি অরণ্য  সমরেন্দ্র নারায়ণ দেব সুধীন দাসগুপ্ত শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) শেষ বিচার দেব কুমার বসু অসিত গাংগুলী  যোগ বিয়োগ  দ্বীবন বরুয়া রমেন বরুয়া ৩১ ডিসেম্বর১৯৭২ ললিতা  ব্রজেন বরুয়া রমেন বরুয়া১৮ ফ্রেব্রুয়ারী  ওপজা সোণর মাটি ব্রজেন বরুয়া   শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) মরিচিকা  অমূল্য মান্না জিতু তপন১৫ ডিসেম্বর  হৃদয়র প্রয়োজন গৌরী বর্মণ রমেন বরুয়া১২ জানুয়ারী  বিভ্রাট ফণী তালুকদার মেলডিকা  ভাইটি  কমল নারায়ন চৌধুরী অজিত সিংহ  উপগ্রহ ভয়ােন দাসজিতু-তপন ১৯৭৩  মমতা  নলীন দুয়ারা বসন্ত বরদলৈ শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) রশ্মিরেখা প্রফুল্ল বরুয়া ড° উপেন কাকতি  সোণতরা  নিপ বরুয়া রমেন বরুয়া  উত্তরণ মনেরঞ্জন শুরী রমেন বরুয়া  অভিযান  সুজিত সিংহ জিতু তপন  অনুতাপ  অতুল বরদলৈ জিতু-তপন  গণেশ এ. কে. ফিল্মস অজিত সিংহ  বনরীয়া ফুল  অতুল বরদলৈ জয়ন্ত হাজারিকা ১৯৭৪  বৃষ্টি দেউতি বরুয়া জয়ন্ত হাজারিকা  পরিণাম  প্রবীন বরা রমেন বরুয়া ১৯৭৫  চামেলি মেমসাব আব্দুল মজিদ ড° ভূপেন হাজারিকা শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) শ্রেষ্ঠ সঙ্গীত পরিচালকের রাষ্ট্রীয় পুরস্কার  তরামাই  দ্বিবন বরুয়া রমেন বরুয়া  রতনলাল  নলীন দুয়ারা নির্মল চক্রয়ার্তী  খোজ  পুলক গগৈ ভূপেন হাজারিকা  কাঁচঘর  বিজয় চৌধুরী, পীযুষকান্তি রায় ড° ভূপেন হাজারিকা ১৯৭৬  পুতলা ঘর  সমরেন্দ্র নারায়ন দেব তফজ্জুল আলি  শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) পলাশর রং জীয়ান বরা  ড° ভূপেন হাজারিকা  প্রাণ গঙ্গা  রবীন চেতিয়া  ড° উপেন কাকতি  আদালতদিলীপ ডেকা  জিতু-তপন   গঙা চিলনীর পাখিপদুম বরুয়া পদুম বরুয়া  ১৯৭৭   বনহংস  আব্দুল মজিদ ড° ভূপেন হাজারিকা  ধর্মকাই ভয়ােন দাস  জয়ন্ত হাজারিকা   নতুন আশা প্রবির মিত্র জয়ন্ত হাজারিকা   পাপ আরু প্রায়শ্চিত্ত আনোয়ার হুসেইন রমেন চৌধুরী   সন্ধ্যারাগ ড° ভবেন্দ্র নাথ শইকীয়া রমেন চৌধুরী, ইন্দ্রেশ্বর শর্মা, প্রভাত শর্মা৫ আগস্ট  শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) ভারতীয় পেনোরামাতে প্রদর্শিত প্রথম অসমীয়া ছবি সোণমা নিপ বরুয়া রমেন বরুয়া  ১৯৭৮ ফাগুনী  শিয়া প্রসাদ ঠাকুর  ড° উপেন কাকতি  নিয়তি  ইন্দুকল্প হাজারিকা জয়ন্ত হাজারিকা   বনজুই আব্দুল মজিদ  ড° ভূপেন হাজারিকা  কল্লোল অতুল বরদলৈ রুদ্র বরুয়া  শ্রেষ্ঠ আঞ্চলিক ছবির রাষ্ট্রীয় পুরস্কার (রজত কমল) মরমদ্বিবন বরুয়া   রমেন বরুয়া ১৯৭৯ মন প্রজাপতি ড° ভূপেন হাজারিকাড° ভূপেন হাজারিকা  মেঘ অতুল বরদলৈ  জিতু-তপন   মেঘমুক্তি বন্ধু খগেন মহন্ত   নিশার চকুলো দেব কুমার বরুয়া  গৌরচান্দ মুখার্জী   শ্রীমতী মহিমাময়ী পুলক গগৈ কুল-অতুল   সোণর হরিণ সমরেন্দ্র নারায়ন দেব  তফজ্জুল আলি   আশ্রয়দুলাল রয়   রমেন বরুয়া  বিশেষ এরাতি  ড° উপেন কাকতি ড° উপেন কাকতি  দূরণির রং  জন মহলীয়া  অজিত সিংহ  রাংঢালী   দিজেন্দ্র নারায়ন দেবহেমেন হাজারিকা   তথ্যসংগ্রহ  Released Movies - enajori.com  অসম ইয়ারবুক - শরাইঘাট প্রকাশন  বিষয়শ্রেণী:আসামের চলচ্চিত্র বিষয়শ্রেণী:অসম সম্পর্কীয় তালিকা বিষয়শ্রেণী:১৯৭০-এর দশকের ভারতীয় চলচ্চিত্র
মান্দারবাড়ীয়া শাহ্ ওলিয়া বালিকা দাখিল মাদ্রাসা বাংলাদেশের একটি শিক্ষাপ্রতিষ্ঠান।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার মীরসরাই ইউনিয়নের মান্দারবাড়িয়া গ্রামে এ মাদ্রাসাটি অবস্থিত।http://www.mirsharai.chittagong.gov.bd/site/education_institute/2e33c477-214a-11e7-8f57-286ed488c766/%E0%A6%AE%E0%A6%BE%E0%A6%A8%E0%A7%8D%E0%A6%A6%E0%A7%8D%E0%A6%B0%E0%A6%BE%E0%A6%B0%20%E0%A6%AC%E0%A6%BE%E0%A6%A1%E0%A6%BC%E0%A7%80%E0%A6%AF%E0%A6%BC%E0%A6%BE%20%E0%A6%B6%E0%A6%BE%E0%A6%B9%E0%A7%8D%20%E0%A6%93%E0%A6%B2%E0%A7%80%E0%A6%AF%E0%A6%BC%E0%A6%BE%20%E0%A6%AC%E0%A6%BE%E0%A6%B2%E0%A6%BF%E0%A6%95%E0%A6%BE%20%E0%A6%A6%E0%A6%BE%E0%A6%96%E0%A6%BF%E0%A6%B2%20%E0%A6%AE%E0%A6%BE%E0%A6%A6%E0%A7%8D%E0%A6%B0%E0%A6%BE%E0%A6%B8%E0%A6%BE%E0%A5%A4   ইতিহাস  মাদ্রাসাটি ১৯৮২ সালে প্রতিষ্ঠিত হয়। এলাকার মেয়েদের ইসলামী শিক্ষা অর্জনের প্রয়োজনে স্থানীয় জনসাধারণের সহযোগিতায় অত্র এলাকার বিশিষ্ট আলেম জনাব মাওলানা আমির হোসেন সিদ্দিকীর অক্লান্ত পরিশ্রমে এবং বাংলাদেশ তথা উপমহাদেশের বিশিষ্ট ওলীয়ে কামেল কুতুবুল আকতাব হযরত মাওলানা ওলী আহমদ (রহ.) এর নামে এবং অত্র মান্দারবাড়ীয়া গ্রামের সাথে সর্ম্পক রেখে প্রতিষ্ঠানটির নামকরণ করা হয়। প্রতিষ্ঠানটি প্রথমত এবতেদায়ী পঞ্চম শ্রেনী পর্যন্ত শিক্ষার কার্যক্রম শুরু হয়। এরপর ধাপে ধাপে দাখিল দশম শ্রেনী পর্যন্ত শিক্ষা ব্যবস্থা চালু করে। অতঃপর ১৯৯৫ সালে বাংলাদেশ মাদ্রাসা শিক্ষাবোর্ড থেকে স্বীকৃতি লাভ করে।   পরিচালনা ব্যবস্থা  মাদ্রাসা পরিচালনার জন্য জনাব মোঃ সামশুল আলম দিদারকে সভাপতি করে ১২ সদস্যের একটি পরিচালনা পরিষদ আছে।   শিক্ষক-শিক্ষার্থী  মাদ্রাসার সুপার জনাব মোঃ নুরুন্নবী। বর্তমানে সাড়ে তিন শতাধিক শিক্ষার্থী এ মাদ্রাসায় অধ্যয়নরত আছে। শিক্ষক কর্মচারী মোট ১৯ জন।   অবকাঠামো  এ মাদ্রাসায় একটি দ্বিতল ভবন এবং একটি কাঁচাঘর রয়েছে।   পর্যায়  এটি একটি বালিকা মাদ্রাসা। তবে এবতেদায়ী পঞ্চম শ্রেণী পর্যন্ত সহ-শিক্ষার ব্যবস্থা আছে। এ মাদ্রাসায় দাখিল পর্যায় পর্যন্ত পাঠদান করা হয়।   কৃতিত্ব ও ফলাফল  বিগত বছরের পাশের হার ৯৫%।   আরও দেখুন   বাংলাদেশ মাদ্রাসা শিক্ষা বোর্ড   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মাদ্রাসা বিষয়শ্রেণী:১৯৮২-এ প্রতিষ্ঠিত বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের মহিলা আলিয়া মাদ্রাসা
এঁটুলি (Ixodida ইক্সোডিডা বর্গ) মাইট নামক ক্ষুদ্র পোকার অধিবর্গ প্যারাসাইটিফর্মসের অন্তর্ভুক্ত এক ধরনের পরজীবী অ্যারাকনিড প্রাণী। প্রাপ্তবয়স্ক এঁটুলিপোকাগুলি বয়স, লিঙ্গ, প্রজাতি ও "পূর্ণতা"-ভেদে প্রায় ৩ থেকে ৫ মিলিমিটার লম্বা হতে পারে। এঁটুলি পোকাগুলি এক ধরনের বহিস্থ পরজীবী, যারা স্তন্যপায়ী, পাখী ও কদাচিৎ সরিসৃপ ও উভচর প্রাণীদের রক্ত খেয়ে জীবনধারণ করে। এঁটুলিপোকাদের উদ্ভবের সময়কাল এখনও অনির্ণীত, তবে এঁটুলিপোকার সবচেয়ে পুরাতন জীবাশ্মটি ক্রিটেশাস পর্যায়ের অন্তর্ভুক্ত, অর্থাৎ এটি প্রায় ১০ কোটি বছরের পুরাতন। এঁটুলি পোকাগুলি বিশ্বের সর্বত্র ব্যাপকভাবে ছড়িয়ে আছে। বিশেষ করে উষ্ণ আর্দ্র জলবায়ুর অঞ্চলগুলিতে এগুলি বেশি দেখতে পাওয়া যায়।  এঁটুলি পোকাগুলিকে দুইটি প্রধান পরিবারে ভাগ করা যায়। একটি হল ইক্সোডিডাই (Ixodidae) বা শক্ত এঁটুলি পোকা এবং আর্গাসিডাই (Argasidae) বা নরম এঁটুলি পোকা। এছাড়া নাটালিয়েলিডাই নামের আরেকটি পরিবার আছে, যার একটিমাত্র সদস্য হল নাটালিয়েলা। এটি দক্ষিণ আফ্রিকার নাটাল প্রদেশে পাওয়া গেছে এবং এটিকে এঁটুলি পোকাদের বিদ্যমান সবচেয়ে আদিম বংশ হিসেবে গণ্য করা হয়। প্রাপ্তবয়স্ক এঁটুলি পোকাগুলির দেহ ডিম্বাকৃতির, যেটি রক্ত চুষে খাওয়ার পরে ফুলে ওঠে। এদের আটটি পা আছে। এদের মস্তকবক্ষ (সেফালোথোরাক্স) ও উদর সম্পূর্ণরূপে সংযুক্ত ও অবিচ্ছিন্ন। শক্ত এঁটুলিপোকাদের পৃষ্ঠতলে একটি শক্ত বর্ম থাকে, যার নাম স্কুটাম। এছাড়া তাদের মুখে পাখির চঞ্চুর মতো একটি কাঠামো থাকে, যার মধ্যে মুখের সমস্ত অঙ্গগুলি অবস্থিত থাকে। এর বিপরীতে নরম এঁটুলি পোকাগুলির মুখাঙ্গগুলি দেহের নীচের পৃষ্ঠে থাকে। এঁটুলি পোকাগুলি আশেপাশের পরিবেশে ঘ্রাণ, দেহের উত্তাপ, আর্দ্রতা ও কম্পন অনুভব করার মাধ্যমে তাদের পোষক প্রাণীদেরকে শনাক্ত করে।  এঁটুলি পোকার জীবনচক্রে চারটি দশা নিয়ে গঠিত। এগুলি হল ডিম্ব, শূককীট, অপরিণত শূককীট (নিম্ফ) ও প্রাপ্তবয়স্ক। ইক্সোডিডাই পরিবারের এঁটুলি পোকাগুলি হয় এক-পোষক, দুই-পোষক বা তিন-পোষকবিশিষ্ট জীবনচক্র অতিবাহিত করতে পারে। আর্গাসিড এঁটুলিপোকাগুলি সাতটি অপরিণত শূককীট বা নিম্ফ দশায় থাকাতে পারে (ইনস্টার), যেখানে প্রতিটি দশায় রক্ত খাওয়া আবশ্যক। তারা একাধিক পোষকদেহে জীবনচক্র অতিবাহিত করে। রক্তভোজী খাদ্যাভ্যাসের কারণে এঁটুলি পোকাগুলি মানুষ ও অন্যান্য প্রাণীকে আক্রান্তকারী অনেক গুরুতর রোগের বাহক হিসেবে কাজ করতে পারে।   তথ্যসূত্র   বিষয়শ্রেণী:এঁটুলি পোকা বিষয়শ্রেণী:পরজীবী মাইট বিষয়শ্রেণী:রক্তভোজী প্রাণী বিষয়শ্রেণী:বহিরাঙ্গনে বিনোদনের ঝুঁকিপূর্ণ বিপদ
হলি স্টিভেনস (কানসাস সিটি, জানুয়ারি ৪, ১৯৮২ - সান ফ্রান্সিসকো, জুলাই ৩, ২০১২) ছিলেন একজন পর্নোগ্রাফিক অভিনেত্রী, মডেল এবং লেখক। তাকে পর্ণ ক্লাউন নামে পরিচিত পর্নোগ্রাফিক ঘরানার অগ্রগামী হিসেবে বিবেচনা করা হয়, যেখানে অভিনেতাদেরকে ক্লাউন হিসেবে পরিহিত দেখানো হয়। Hollie Stevens, 'Queen of Clown Porn,' dies of cancer at 30  তিনি ২০০০ সালে একজন নৃত্যশিল্পী হিসেবে আত্মপ্রকাশ করেন, "Queen of Clown Porn," Hollie Stevens, has Passed Away হলি উড  নামে এবং ২০০৩ সালে পর্ন শিল্পে তার কর্মজীবন শুরু করেন, Hollie Stevens Succumbs to Cancer  ১৮০টিরও বেশি চলচ্চিত্রে উপস্থিত হন।  প্রযোজনা সংস্থা সিন সিটির মিরর ইমেজে ব্রিজেট কেরকোভ এবং জোয়েল লরেন্সের সাথে তার প্রথম দৃশ্যটি করেছিলেন। তিনি গার্লস অ্যান্ড কর্পসেস ম্যাগাজিনের লেখক এবং মডেল ছিলেন।  এছাড়াও তিনি রামজি আবেদ পরিচালিত স্বাধীন হরর ফিল্ম নয়রল্যান্ডে অভিনয় করেছিলেন। James Duval turns serial killer in Noirland স্টিভেনস ছিলেন একজন ডিজে, একজন লাইভ ভিজ্যুয়াল ম্যানিপুলেটর, একজন কিকবক্সার, একজন শিল্পী এবং একজন চিত্রশিল্পী।    তথ্যসূত্র    বহিঃসংযোগ          বিষয়শ্রেণী:মার্কিন নারী চিত্রশিল্পী বিষয়শ্রেণী:স্তনের ক্যান্সারে মৃত্যু বিষয়শ্রেণী:মার্কিন নারী মডেল বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন ডিজে বিষয়শ্রেণী:১৯৮২-এ জন্ম বিষয়শ্রেণী:২০১২-এ মৃত্যু বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:২১শ শতাব্দীর মার্কিন নারী শিল্পী বিষয়শ্রেণী:২১শ শতাব্দীর মার্কিন চিত্রশিল্পী বিষয়শ্রেণী:২১শ শতাব্দীর মার্কিন নারী চিত্রশিল্পী
মাত্তেও কক্কি (, ; জন্ম: ১ ফেব্রুয়ারি ২০০৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২২ সালে, কক্কি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন মাত্তেও কক্কি ২০০৭ সালের ১লা ফেব্রুয়ারি তারিখে ইতালির ইমোলায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কক্কি ইতালি অনূর্ধ্ব-১৫, ইতালি অনূর্ধ্ব-১৭, ইতালি অনূর্ধ্ব-১৮ এবং ইতালি অনূর্ধ্ব-১৯ দলের হয়ে খেলার মাধ্যমে ইতালির প্রতিনিধিত্ব করেছেন। ২০২২ সালের ১লা মার্চ তারিখে তিনি স্পেন অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3758479  তথ্যসূত্র  বহিঃসংযোগ               বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
তেলেঙ্গানা আইনসভা হল ভারতের তেলেঙ্গানা রাজ্যের রাজ্য আইনসভা। এটি ওয়েস্টমিনস্টার থেকে প্রাপ্ত একটি সংসদীয় ব্যবস্থা অনুসরণ করে। এটির উপাদানসমূহ হল-   তেলেঙ্গানার রাজ্যপাল নিযুক্ত  পরোক্ষভাবে নির্বাচিত তেলেঙ্গানা সাসানা মণ্ডলী  প্রত্যক্ষভাবে নির্বাচিত তেলেঙ্গানা সাসানা সভা।  রাজ্যের রাজধানী হায়দ্রাবাদে অবস্থিত ট্রানজিট ভবনে আইনসভার বৈঠক অনুষ্ঠিত হয়। আইনসভা ভারতীয় সংবিধান থেকে তার কর্তৃত্ব প্রাপ্ত করে। রাজ্য তালিকায় নির্দিষ্ট ৬১টি বিষয়ে আইন প্রণয়নের একমাত্র কর্তৃত্ব সহ এবং ভারতের সংসদের সাথে ৫২টি সমসাময়িক বিষয়ে আইন প্রণয়নের ক্ষমতা ভাগ করে নেয়। নিম্নকক্ষের সদস্যদের এফপিটিপি পদ্ধতি ব্যবহার করে আঞ্চলিক নির্বাচনী এলাকা থেকে নির্বাচিত করা হয়। উচ্চকক্ষের সদস্যরা পরোক্ষভাবে বিশেষ নির্বাচনী এলাকা দ্বারা নির্বাচিত বা রাজ্যপাল কর্তৃক মনোনীত হন। রাজ্যপাল রাজ্যের প্রধান হিসেবে আইনসভার নেতৃত্ব দেন।   অবস্থান  বিধানসভার অধিবেশন হায়দরাবাদে অবস্থিত বিধানসভা ভবনে অনুষ্ঠিত হয়। এটি ১৯০৫ সালে ৬ষ্ঠ  নিজাম মীর মাহবুব আলী খানের ৪০তম জন্মদিন উপলক্ষে নির্মিত হয়েছিল। হায়দ্রাবাদের স্থাপত্যের জাঁকজমকের এই সাদা রত্নটি বিশেষভাবে কমিশনপ্রাপ্ত স্থপতিদের দ্বারা ডিজাইন করা হয়েছিল। এটি মনোরম পাবলিক বাগানের সাথে সংলগ্ন যা বিখ্যাত ঝুলন্ত বাগান নামেও পরিচিত।  হায়দ্রাবাদে ঐতিহাসিক জুবিলি হলে বিধান পরিষদের বৈঠক হয়।   বহিঃসংযোগ  বিধানসভা - তেলেঙ্গানা আইনসভা ( সংরক্ষণাগারভুক্ত )   তথ্যসূত্র   বিষয়শ্রেণী:দ্বিকক্ষবিশিষ্ট আইনসভা বিষয়শ্রেণী:ভারতের রাজ্য আইনসভা
Ahm masum   প্রয়োজনীয় সংযোগ:   অনুরোধের অবস্থা:   আমি একজন নিয়মিত এবং অভিজ্ঞ ব্যবহারকারী। বাংলা উইকিপিডিয়াতে আমার ৬৫০০ এরও বেশী সম্পাদনা রয়েছে। অন্যান্য উইকিমিডিয়া প্রকল্পে আমার ২০০০ এরও বেশী সম্পাদনা রয়েছে। বাংলা উইকিপিডিয়ায় আমার রোলব্যকার অধিকার রয়েছে। আমি জীবিত ব্যক্তির জীবনী, কপিরাইট, যাচাইযোগ্যতা, উল্লেখযোগ্যতা, ও রচনাশৈলী নির্দেশনা সংক্রান্ত নীতিমালা সম্পর্কে সম্পূর্ণ অবগত এবং উইকিপিডিয়ায় সম্পাদনা ও বিষয়বস্তু যোগের ক্ষেত্রে তা মেনে চলি। যদি আমি এই অধিকারটি পাই তাহলে আমার সম্পাদনাসমূহ অন্য ব্যবহারকারীদের পরীক্ষিত হিসেবে চিহ্নিত করতে হবে না যা তাদের সময় অপচয় হওয়া থেকে রক্ষা করবে।-- মহামতি মাসুম (আলাপ) ১২:৩৬, ২৫ ফেব্রুয়ারি ২০১৮ (ইউটিসি)  -- অভিজ্ঞ ও পুরাতন ব্যবহারকারী।  করা হয়েছে। — ফেরদৌস • ১২:৫৫, ২৫ ফেব্রুয়ারি ২০১৮ (ইউটিসি)  Imtiaz ahmed rifat   প্রয়োজনীয় সংযোগ:   অনুরোধের অবস্থা:   আমি উইকিপিডিয়ায় আছি প্রায় ১ বছর।ইতিমধ্যে ৫০ নিবন্ধ এবং ৫৫০+ সম্পাদনা করেছি। আমি কপিরাইট, যাচাইযোগ্যতা, উল্লেখযোগ্যতা, ও রচনাশৈলী নির্দেশনা সংক্রান্ত নীতিমালা সম্পর্কে পরিচিত।এই অধিকার পাওয়ার সবগুলো শর্তই পুরণ করেছি।অধিকারটি পেলে হয়তো আমার সম্পাদনায় সাহায্য করবে না,তবে আমাকে এটা উৎসাহিত করবে এবং বাকিদের উপর পেট্রোলিং এর চাপ কমাবে।ধন্যবাদ Imtiaz ১৫:৫৮, ২০ জুলাই ২০১৮ (ইউটিসি)  --আফতাব (আলাপ) ১৫:৪২, ২৬ জুলাই ২০১৮ (ইউটিসি)  Arian Writing   প্রয়োজনীয় সংযোগ:   অনুরোধের অবস্থা:   বাংলা উইকিপিডিয়াতে আমার ৫০টির বেশি নিবন্ধ ও ২,০০০+ সম্পাদনা রয়েছে এবং বাংলা উইকিপিডিয়ার বিভিন্ন নীতিমালা সম্পর্কে স্পষ্ট ধারণা রয়েছে। একজন নিয়মিত এবং অভিজ্ঞ ব্যবহারকারী হিসেবে স্বয়ংক্রিয় পরীক্ষণ অধিকারটির আবেদন রাখছি। Arian Writing   আলাপ  ১০:২৭, ৩ আগস্ট ২০১৮ (ইউটিসি)  ~ যুদ্ধমন্ত্রী আলাপ ২৩:৩৯, ৩ আগস্ট ২০১৮ (ইউটিসি)
থাম্ব|ইউক্রেন।বেগুনি কালারের অংশ রাশিয়ার দখলে।  বিভিন্ন সামাজিক, সাংস্কৃতিক, জাতিগত ও ভাষাগত কারণ পূর্ব ও দক্ষিণ ইউক্রেনে অস্থিরতার স্ফুলিঙ্গ ও প্রারম্ভিক মর্যাদার বিপ্লবের পরে রুশ-ইউক্রেনীয় যুদ্ধের পরবর্তী সংঘাতে অবদান রাখে। সোভিয়েত ইউনিয়ন থেকে ১৯৯১ সালে ইউক্রেনের স্বাধীনতার পর, ঐতিহাসিক ও সাংস্কৃতিক বিভাজন এবং একটি দুর্বল রাষ্ট্র কাঠামো ঐক্যবদ্ধ ইউক্রেনীয় জাতীয় পরিচয়ের বিকাশকে বাধাগ্রস্ত করেছিল। পূর্ব ও দক্ষিণ ইউক্রেনে, রুশ শাসনের শতাব্দীব্যাপী সময়ে রুশকরণ ও জাতিগত রুশ বসতি রুশ ভাষাকে প্রাধান্য দিয়েছিল, এমনকি জাতিগত ইউক্রেনীয়দের মধ্যেও রুশ ভাষাকে প্রাধান্য দিয়েছিল। দ্বিতীয় বিশ্বযুদ্ধের পর সোভিয়েত সাধারণ সম্পাদক জোসেফ স্তালিন কর্তৃক স্থানীয় ক্রিমীয় তাতারদের নির্বাসনের পর থেকে ক্রিমিয়াতে জাতিগত রুশরা সংখ্যাগরিষ্ঠ জনসংখ্যা গঠন করে। এটি পশ্চিম ও মধ্য ইউক্রেনের সাথে বৈপরীত্য সৃষ্টি করে, যা ঐতিহাসিকভাবে বিভিন্ন শক্তি দ্বারা শাসিত ছিল, যেমন পোলিশ–লিথুয়ানীয় কমনওয়েলথ ও অস্ট্রীয় সাম্রাজ্য। এই অঞ্চলগুলিতে, ইউক্রেনীয় জাতিগত, জাতীয় ও ভাষাগত পরিচয় অটুট ছিল।  এই দুই প্রতিযোগিতামূলক ঐতিহাসিক ও সাংস্কৃতিক ঐতিহ্যের মধ্যেকার উত্তেজনা ইউরোমাইদানের সময় রাজনৈতিক ও সামাজিক সংঘাতে পরিণত হয়, যেটি শুরু হয় যখন ইউক্রেনের রাষ্ট্রপতি ভিক্টর ইয়ানুকোভিচ ২০১৩ সালের ২১শে নভেম্বর  ইউরোপীয় ইউনিয়নের সঙ্গে একটি অ্যাসোসিয়েশন চুক্তি স্বাক্ষর করতে অস্বীকার করেন। ঘনিষ্ঠ সম্পর্কের জন্য পশ্চিম ও মধ্য ইউক্রেনে ইউরোপের পক্ষে সমর্থন শক্তিশালী ছিল, যেখানে পূর্ব ও দক্ষিণ ইউক্রেনের অনেকেই ঐতিহ্যগতভাবে রাশিয়ার সঙ্গেকার শক্তিশালী সম্পর্ককে সমর্থন করে। রাষ্ট্রপতি ইয়ানুকোভিচ, যিনি তার বেশিরভাগ সমর্থন পূর্বাঞ্চল থেকে পেয়েছিলেন, তাকে তার দপ্তর থেকে সরে যেতে ২০১৪ সালের ফেব্রুয়ারিতে বাধ্য করা হয়েছিল। তার ক্ষমতাচ্যুত হওয়ার পরে পূর্ব ও দক্ষিণ ইউক্রেনে বিক্ষোভ হয়েছিল, যা রাশিয়ার সঙ্গে ঐতিহাসিক সম্পর্কের গুরুত্ব, রুশ ভাষা ও ইউরোমাইদান আন্দোলনের প্রতি বিদ্বেষের উপর জোর দেয়।ন্যাটোতে যোগদানকে কেন্দ্র করে ২৪ ফেব্রুয়ারি ২০২২ রাশিয়া ইউক্রেনে আক্রমণ শুরু করে।শুরু হয় ইউক্রেন-রুশ যুদ্ধ।   তথ্যসূত্র  বিষয়শ্রেণী:২০১৪-এ ইউক্রেনে রাশিয়াপন্থী অস্থিরতা বিষয়শ্রেণী:১৯৯১-এর থেকে ইউক্রেনের ইতিহাস বিষয়শ্রেণী:ইউক্রেনের সামরিক ইতিহাস বিষয়শ্রেণী:ইউক্রেনের রাজনৈতিক ইতিহাস বিষয়শ্রেণী:রাশিয়া–ইউক্রেন সম্পর্ক
কাল্লে কোলিয়োনেন (; জন্ম: ২৬ ফেব্রুয়ারি ১৯৯৪) হলেন একজন ফিনীয় ব্যাডমিন্টন খেলোয়াড়, যিনি মূলত ফিনল্যান্ডের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  কোলিয়োনেন ফিনল্যান্ডের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন কাল্লে কোলিয়োনেন ১৯৯৪ সালের ২৬শে ফেব্রুয়ারি তারিখে ফিনল্যান্ডের হেলসিঙ্কিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কোলিয়োনেন ফিনল্যান্ডের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করার কথা ছিল। তার ব্যাডমিন্টনে পুরুষদের একক প্রতিযোগিতায় অংশগ্রহণ করার কথা ছিল, তবে তিনি একটি ম্যাচও খেলার পূর্বে তার নাম প্রত্যাহার করে নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিনীয় পুরুষ ব্যাডমিন্টন খেলোয়াড় বিষয়শ্রেণী:ফিনল্যান্ডের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়